Съдържание
Индекс 🔎︎

# Промяна на закотвянето на изображение в Calc

По подразбиране изображенията в електронните таблици на Calc се вмъкват със закотвяне към клетките и не се преоразмеряват, когато клетката се премества.

Изображенията могат да бъдат закотвени по три различни начина:

- Към клетка: изображението ще се мести заедно с клетката, когато се копират, сортират, вмъкват или изтриват клетки над и вляво от клетката, съдържаща котвата.

- Към клетка (преоразмеряване с клетката): изображението ще се мести заедно с клетката. Освен това височината и ширината на изображението ще се променят, ако впоследствие клетката, съдържаща котвата, бъде преоразмерена. Пропорциите на изображението следват тези на клетката с котвата.

- Към страницата: позицията на изображението върху страницата не се влияе от подреждането или преместването на клетки.

## За да промените закотвянето на изображение

Изберете изображението и изберете Форматиране - Котва или в контекстното меню на изображението изберете Котва.

Оригиналният размер на изображението и клетката се запазва при поставяне на цял ред или колона както за настройката Към клетка, така и за Към клетка (преоразмеряване с клетката).